Кога оригването може да сигнализира за голяма опасност? | Bradva.BG
Начало / Кога оригването може да сигнализира за голяма опасност?
В повечето случаи оригването е напълно нормално и естествено състояние, но ако се появява често или е придружено от определени симптоми, това може да е признак на сериозно заболяване.
Оригването може би не е много прилично, но затова пък е полезно. Именно с помощта на оригването тялото ни отделя излишния въздух от стомаха и храносмилателния тракт. Това ни помага да се чувстваме по-добре, а също така сигнализира, че храносмилателната система работи правилно.
Но, ако оригването се случва твърде често и продължава няколко дни, или ако самият процес е придружен от неприятни или странни симптоми, това може да е предупреждение за тревожни процеси, протичащи в организма. И е важно да не ги пропуснете.
Усещане за гадене
В норма, оригването трябва да се появи скоро след хранене, но ако го почувствате в неподходящо време и освен това то е придружена от гадене или дори повръщане, трябва да се консултирате с лекар. Особено, ако почувствате и коремна болка.
Заедно тези симптоми могат да показват развитие на обструкция или непроходимост на червата, отравяне, стомашен грип, а в някои случаи и рак.
Подуването на корема може да бъде причинено от сравнително безопасни причини. Например, синдром на раздразненото черво или непоносимост към лактоза. Но, ако заедно с това коремът ви боли много, не трябва да отлагате консултацията с лекар - проблемите може да се окажат по-сериозни.
Силна болка в ребрата
Хиатална херния - херния на хранителния отвор на диафрагмата, е състояние, при което стомахът е издут леко в областта на хранопровода. Оригването, придружено от болка в ребрата, може да е предупреждение за това състояние.
Самата херния е доста безопасна, но ако кръвоснабдяването на коремните органи е нарушено заради нея, може да се наложи спешна операция.
Усещане за парене в гърлото и гърдите
Честото оригване след хранене, придружено с кисел вкус и усещане за парене в гърлото или гърдите, може да показва гастроезофагеален рефлукс. Заболяване, при което съдържанието на стомаха навлиза в хранопровода. Струва си да ви прегледа лекар!
Внезапната и без видима причина на загуба на тегло, която е придружена от често оригване, може да бъде друг симптом на запушване на червата. Ако загубата на тегло е бавна (и не правите нищо специално за това), това може да говори за хранителни алергии, болест на Крон или дори рак.
Диарията, запекът или други проблеми с червата, придружени от често оригване, също са повод да посетите лекар възможно най-скоро. Тези симптоми предполагат, че стомашно-чревният тракт не работи както трябва - нуждае се от помощ.